**ANUNŢ PUBLIC**

**Agenția pentru Protecția Mediului** anunţă publicul interesat asupra luării deciziei etapei de încadrare conform HG nr.1076/2004, respectiv că Planul Urbanistic Zonal **„Construire centrală fotovoltaică cu puterea instalată de 5.995 kWp, racordare la rețea, împrejmuire și iluminat perimetral”**, propus a se realiza în intravilan oraș Babadag, județul Tulcea, pe terenul identificat prin T11, P139Cc, NC/CF 30804,nu necesită evaluare de mediu și urmează a fi supus procedurii de adoptare fără aviz de mediu.

Titular: **S.C. BVC SOLAR PARC ENERGY S.R.L.**

 **Motivele care au stat la baza luării deciziei:**

* Planul Urbanistic Zonal are ca obiect amplasarea ansamblu de panouri fotovoltaice cu capacitate totală de 5.995 kWp;
* Amplasamentul planului este situat în intravilan oraș Babadag, județul Tulcea, pe terenul identificat prin T11, P139Cc, NC/CF 30804;
* Realizarea traseelor electrice se va face prin cabluri subterane ce vor urma traseul drumurilor de exploatare;
* Suprafața teren: 93,251 mp;
* Alimentarea cu apă: nu este cazul
* Evacuarea apelor uzate: nu este cazul
* Amplasamentul planului nu se suprapune cu arii naturale protejate.

Informaţiile cu privire la planul menţionat pot fi consultate la sediul temporar al APM Tulcea, str.Isaccei, nr.73 (clădirea Donaris), de luni până joi între orele 08,00-16,30 şi vineri între orele 08,00-14,00.

Observaţiile publicului se vor primi in scris la APM Tulcea, telefon/fax 0240/510622, 0240/510621, e-mail office.tulcea@apmtl.anpm.ro, în termen de 10 zile calendaristice de la data publicării anunţului.